Title: Kratki odgovor
Course: Napredni rad u sustavu Merlin - Pitanja i testovi > Section: Vrste pitanja

1. Uvod

Ikona | Naziv
 | Kratki odgovor

Ova vrsta pitanja omogućuje studentu upis riječi ili kratki izraz u polje za odgovor. Upisani odgovor se uspoređuje s odgovorom (ili s više njih) koji je unaprijed definirao nastavnik. Odgovor može uključivati i sliku. Nastavnik može podesiti da je upisani odgovor osjetljiv na velika ili mala slova.

Dobra praksa je da je upisana riječ kratka i da se već iz pitanja može prepoznati potrebni padež kako bi se izbjeglo da sustav ne upari upisani odgovor s odgovorom pohranjenim u sustavu.

2.1. Postavke - Općenito

U sekciji Općenito moguće je urediti sljedeće postavke:
- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - U polje tekst pitanja upisuje pitanje koje će studenti vidjeti.
- Broj bodova - Ova postavka predstavlja broj bodova koliko nosi trenutno pitanje ako se točno na njega odgovori.
- Općenita povratna informacija - Ovu informacija student dobije nakon što odgovori na postavljeno pitanje, bez obzira da li je odgovor ispravan ili ne.
- Razlika između malih i VELIKIH slova - Ako je ova mogućnost uključena sustav će raditi razliku između odgovora kod kojih je razlika u malim i velikim slovima.

2.2. Postavke - Odgovori

U modulu Odgovoru moguće je podesiti sljedeće postavke:

- Odgovor - U ovo polje je potrebno upisati tekstualni odgovor na postavljeno pitanje.
- Ocjena - Potrebno je upisati postotak ocjene koju odgovor nosi.
- Povratna informacija - Moguće je upisati i povratnu informaciju studentu za svaki odgovor.

Nastavnik može predvidjeti više odgovora na pojedino pitanje koje će se bodovati određenim postotkom ukupne ocjene ovisno o tome koliko je točan odgovor koji se priznaje. Na primjer točan odgovor može nositi 100%, a odgovor koji je samo djelomičan može nositi 70% ocjene.

2.3. Postavke - Ostalo

- Postavke za višestruke pokušaje rješavanja omogućuje umanjivanje ostvarenih bodova ukoliko se pitanje iznova riješava.

To se odnosi samo za to pitanje kad se koristi u testu pomoću adaptivnog moda - odnosno, gdje je studentu dopušteno više pokušaja po pitanju čak i unutar istog pokušaja u testu.

Ako je faktor kazne viši od 0, tada student gubi taj udio maksimalne ocjene nakon svakog uzastopnog pokušaja. Na primjer, ako je zadana ocjena za pitanje 10, a faktor kazne iznosi 0.2 (20%), zatim za svaki sljedeći pokušaj nakon početnog puta će nastati kazna od 0,2 x 10 = 2 boda.

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

- Kod pitanja vrste Kratki odgovor preporuka je da odgovor bude samo jedna riječ.
- Ako je odgovor kombinacija dvije ili više riječi velika je vjerojatnost da studenti neće na identičan način napisati odgovor te neće dobiti bodove za točan odgovor.
- Upišite sve odgovore koje želite bodovati (najvećim brojem bodova ili samo djelomičnim).