Title: Računsko pitanje s višestrukim odgovorima
Course: Napredni rad u sustavu Merlin - Pitanja i testovi > Section: Vrste pitanja

1. Uvod

Ikona | Naziv
 | Računsko pitanje s višestrukim odgovroima

Računsko pitanje s višestrukim odgovorima je poput običnog pitanja s višestrukim odgovorima, ali se u odgovore mogu uključiti rezultati dobiveni izračunom iz formule. Za to se u formuli koriste zamjenski znakovi u vitičastim zagradama, koji se zamjenjuju pojedinim vrijednostima prilikom rješavanja testa.

2.1. Postavke - Općenito

U sekciji Općenito potrebno je urediti ove postavke:

- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - U polje tekst pitanja upisuje pitanje koje će polaznici vidjeti. Ovdje nastavnik upisuje formulu prema kojoj će se računati točan odgovor. Student ne vidi formulu, već samo treba upisati konačan rezultat uz dopuštenu toleranciju. U formuli potrebno je da bude barem jedna varijabla koju će sustav mijenjati sa nasumičnim brojevima. Nasumični brojevi se uzimaju iz unaprijed predefiniranog raspona dozvoljenih vrijednosti koje odredi nastavnik.

- Broj bodova - Ova postavka predstavlja broj bodova koliko nosi trenutno pitanje ako se točno na njega odgovori.
- Općenita povratna informacija - Ova je informacija koju student dobiva nakon što odgovori na postavljeno pitanje.
- Više točnih odgovora - Postavka da li će točan odgovor biti jedan odgovor ili više njih.
- Izmješati redoslijed odgovora - Ova opcija za svaki pokušaj rješavanja navedenog pitanja izmješa redoslijed odgovora. Ukoliko je pitanje postavljeno unutar testa tada u postavkama testa treba također biti omogućena opcija "Izmiješaj redoslijed odgovora".
- Numeriranje odgovora - Odgovori na pitanja se mogu numerirati abecedno ili numerički.

2.2. Postavke - Odgovori

U sekciji Odgovori potrebno je urediti sljedeće postavke:

- Odgovor - U polje odgovor upisuju se odgovori.
- Ocjena - Za sve ponuđene odgovore treba upisati postotak ocjene koju odgovor nosi. Kada postoji samo jedan točan odgovor, uz taj odgovor treba podesiti ocjenu na 100% ukupne ocjene. Kod više točnih odgovora svaki točan odgovor nosi određeni postotak ukupne ocjene, a njihov ukupni zbroj mora biti 100%. U slučaju više točnih odgovora netočnim odgovorima potrebno je dodijeliti negativne ocjene (postotke) kako se ne bi dogodilo da student označi sve odgovore i ostvari najveći broj bodova.
- Točan odgovor sadrži - Potrebno je odabrati koliko decimala ili vodećih znamenki sadži odgovor.
- Povrtana informacija - Ovdje se upisuje povratna informacija uz odgovor.

2.3. Postavke - Zamjenski znakovi

Nakon što se pitanje spremi, nastavniku će se otvoriti obrazac za uređivanje svojstava skupova za zamjenske varijable:

- Obvezni zamjenski znakovi prisutni u odgovorima

Moguće je koristiti isti privatni skup podataka kao i do sada, što znači da taj skup podataka koristi samo za to pitanje, ili koristiti će novi dijeljeni skup podataka, što znači da je skup podataka dijeljen s ostalim računskim pitanjima u istoj kategoriji. Korištenjem dijeljenog skupa podataka moguće je uštediti vrijeme prilikom izrade niza sličnih računskih pitanja. Sustav automatski postavlja na isti privatni skup.

Nakon postavljanja skupa podataka potrebno je pritisnuti dugme Sljedeća stranica.

Potrebno je za sve zamjenske znakove (varijable) podesiti skup vrijednosti. Sustav generira početni predložak no nastavnik ih može mijenjati i prilagoditi svojim potrebama.

- Zamjenski znak - Unaprijed konkretno zadana vrijednost za određeni zamjenski znak od strane sustava. Nastavnik ju može prilagoditi i promijeniti.
- Raspon vrijednosti - Ovdje se određuje minimalna i maksimalan vrijednost raspona.
- Decimalna mjesta - Unos broja decimalnih mjesta varijable.
- Raspodjela - Može biti jednolika (svaki broj između zadanih raspona ima jednaku šansu da bude slučajno generiran) ili loguniforma (vrijednosti bliže donjoj granici su više vjerojatne).

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

- Formula za svaki odgovor treba biti napisana u vitičastim zagradama i sa znakom jednakosti.

Primjer: