Title: Esej
Course: Napredni rad u sustavu Merlin - Pitanja i testovi > Section: Vrste pitanja

1. Uvod

Ikona | Naziv
 | Esej

Kod ovog pitanja nastavnik traži od studenta upis teksta koji se ne može automatski ocjenjivati preko sustava nego ga nastavnik sam mora pregledati i ocijeniti. Tekst se može upisivati izravno u sustav ili se može dodati u sustav u obliku datoteke.

2.1. Postavke - Općenito

U sekciji Općenito moguće je urediti sljedeće postavke:
- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - U polje tekst pitanja upisuje pitanje koje će studenti vidjeti.
- Broj bodova - Ova postavka predstavlja broj bodova koliko nosi trenutno pitanje ako se točno na njega odgovori.
- Općenita povratna informacija - Ova je informacija koju student dobiva nakon što odgovori na postavljeno pitanje.

2.2. Postavke - Odgovor

U sekciji Odgovor moguće je podesiti:

- Oblikovanje odgovora - Ova postavka omogućuje odabir oblikovanja odgovora kao običnog teksta, html uređivača, html editora sa alatom za odabir datoteka ili bez unosa teksta u sustav.
- Unos teksta - Odabir unosa teksta da bude obavezan ili opcionalan.
- Veličina polja za unos - Mogućnost unosa od 5 do 40 redaka teksta.
- Dozvoli privitke - Ova postavka dozvoljava postavljanje privitka te broj privitaka.
- Privici - Ova postavka određuje minimalni broj privitaka potrebnih za odgovor da bi bio ocjenjiv.
- Dopuštene vrste datoteka - nastavnik može upisati vrste datoteka za predaju odgovora (npr. .docx; .pdf; .png) ili ih pomoću dugmeta Odaberite odabrati s popisa.

2.3. Postavke - Ostalo

Za esejsko pitanje moguće je postaviti Predložak za odgovor koji će biti vidljiv studentima prilikom rješavanja pitanja.

Pored toga moguće je podesiti Informacije za ocjenjivače gdje se upisuju kriteriji po kojima bi se navedeno esejsko pitanje trebalo ocjenjivati. Ova informacija je vidljiva samo nastavnicima koji ocjenjuju odgovor.

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

- Upozorite studente da se ovo pitanje ocjenjuje ručno te da će ukupni rezultati biti dostupni tek nakon što nastavnik ocijeni sva pitanja vrste Esej.
- Pregled svih pitanja koja je potrebno ocijeniti dostupan je u Rezultatima testa (blok Administracija) i to: Pregled po pitanju daje mogućnost istovremenog uvida u sve odgovore na jedno pitanje (lako je vidjeti sličnosti i razlike u odgovorima)
  - po pitanju
  - po studentu
- Pregled po studentu daje prikaz svih pitanja koje je pojedini student dobio u testu te brzo ocjenjivanje svih pitanja.