Title: Jednostavno računsko pitanje
Course: Napredni rad u sustavu Merlin - Pitanja i testovi > Section: Vrste pitanja

1. Uvod

Ikona | Naziv
 | Jednostavno računsko pitanje

Jednostavno računsko pitanje zasnovano je na računskom pitanju i nudi najčešće korištene mogućnosti računskih pitanja, ali uz jednostavnije sučelje.

2.1. Postavke - Općenito

U sekciji Općenito moguće je urediti sljedeće postavke:

- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - U polje tekst pitanja upisuje pitanje koje će studenti vidjeti. Ovdje nastavnik upisuje formulu prema kojoj će se računati točan odgovor. Student ne vidi formulu, već samo treba upisati konačan rezultat uz dopuštenu toleranciju. U formuli potrebno je da bude barem jedna varijabla koju će sustav mijenjati sa nasumičnim brojevima. Nasumični brojevi se uzimaju iz unaprijed predefiniranog raspona dozvoljenih vrijednosti koje odredi nastavnik.
- Broj bodova - Ova postavka predstavlja broj bodova koliko nosi trenutno pitanje ako se točno na njega odgovori.
- Općenita povratna informacija - Ova je informacija koju student dobiva nakon što odgovori na postavljeno pitanje.

2.2. Postavke - Odgovori

U sekciji Odgovori upisuju se sljedeći podaci:

- Formula 1 odgovor =  - Upisuje se formula prema kojoj će se računati odgovor.
- Ocjena - Postotak ukupne ocjene koje pitanje nosi.
- Odstupanje +/- - Tolerancija na pogrešku.
- Vrsta - Postoje dvije vrste odstupanja.Točan odgovor sadrži - Treba odabrati koliko decimala ili vodećih znamenki.
  - Relativno: raspon ispravnih odgovora dobit će se množenjem točnog odgovora s upisanom tolerancijom te nakon toga zbrajanjem i oduzimanjem dobivenog broja od početnog točnoga odgovora. Primjeri za točan odgovor 200 i upisanu toleranciju od 0,5 množenjem se dobije broj 100, a kada taj broj oduzmemo od 200 za donju granicu i zbrojimo ga s 200 za gornju granicu, raspon ispravnih odgovora je od 100 do 300.
  - Nominalno: omogućava vrlo malo odstupanje koje se računa tako da se upisani broj oduzme ili zbroji s točnim odgovorom. Primjeri za točan odgovor 200 i upisanu toleranciju od 0.5, raspon je od 199.5 do 200,5.
- Povratna informacija - Informacija koja će se prikazati nakon što student točno odgovori na postavljeno pitanje.

2.3. Postavke - Mjerne jedinice

Za brojčano pitanje moguće je podesiti prikaz i način izračuna mjernih jedinica.

- Mjerne jedinice - Omogućuje odabir načina ocjenjivanja odgovora. Moguće su tri opcije: (1) Samo će brojčani odgovori biti ocjenjeni, (2) Mjerna jedinica nije obavezna. Ako se ipak unese, poslužiti će da se brojčani odgovor preračuna u onaj upisan kod prve mjerne jedinice. (3) Ocjenjuju se i brojčani odgovor i mjerna jedinica.
- Kazneni bodovi za mjernu jedinicu - Postavljaju se u slučaju ako je upisana nepoznata mjerna jedinica u polje za jedinicu ili ako je mjerna jedinica upisana u polje za brojčani dio odgovora. Kazneni se bodovi primjenjuju ako je: nepoznata mjerna jedinica upisana u polje za jedinicu ili mjerna jedinica upisana u polje za brojčani dio odgovora.
- Oblik unosa mjerne jedinice - Određuje način unosa mjerne jedinice u odgovoru.
- Mjesto jedinice - Određuje se mjesto na kojemu će se nalaziti jedinice ispred ili iza brojke.
- Jedinice - U polje jedinice, moguće je upisati više različitih mjernih jedinica koje se mogu priznati kao točne. Na primjer, ako se u odgovoru unese jedinica "cm" prihvatit će se odgovori "15 cm" ili "15" kao točni. Može se odrediti i množitelj. Dakle, ako je primarni odgovor 5500 u jedinici W, tada se može dodati i jedinica kW s množiteljem od 0.001. To znači da su odgovori "5500", "5500W" ili "5,5 kW" će biti označeni kao točni. Prihvatljivo odstupanje također se može pomnožiti, pa će tako odstupanje od 100W postati odstupanje od 0.1kW.

2.4. Postavke - Zamjenski znakovi

Kako bi se dodale vrijednosti za zamjenske znakove potrebno je odabrati dugme "Pronađi zamjenske znakove..."

Nakon toga moguće je podesiti raspon vrijednosti za svaki parametar koji je postavljen u pitanju, te broj decimalnih mjesta za svaki parametar.

Potom je potrebno generirati skupove vrijednosti zamjenskih znakova odabirom dugmeta Generiraj.

Nakon toga se mogu urediti vrijednosti zamjenskih znakova.

Preporuka: Ukoliko su za zamjenske varijable postavljene decimalna mjesta i/ili računske operacije množenje ili dijeljenje potrebno je postaviti odstupanje.

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

- Kod ove vrste pitanja nije moguće dijeljenje vrijednosti varijabli između više pitanja kao što je moguće kod Računskog pitanja.