Title: Drag&Drop uparivanje
Course: Napredni rad u sustavu Merlin - Pitanja i testovi > Section: Vrste pitanja

1. Uvod

Ikona | Naziv
 | Drag&drop uparivanje

Kao i kod pitanja vrste Uparivanje odgovora i u ovoj vrsti pitanja pojmove s lijeve strane treba povezati s pojmovima s desne strane. U postavkama pitanja, pojmovi s lijeve strane se upisuju u polja "Pitanje", a pojmovi s desne strane u polja "Odgovor". Razlika između ove dvije vrste pitanja je u tome što kod pitanja drag&drop, uređivač je dostupan za svaki odgovor te je kao odgovor moguće postaviti tekst, fotografiju, multimedijalnu datoteku, jednadžbu itd.

Prilikom odgovaranja na pitanje potrebno je povući ispravan element s desne strane u odgovarajuće mjesto na lijevoj strani. Moguće je svakog puta u testu izmiješati redoslijed pojavljivanja pojmova.

2.1. Postavke - Općenito

U sekciju Općenito moguće je urediti sljedeće postavke:
- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - U polje tekst pitanja upisuje pitanje koje će studenti vidjeti.
- Broj bodova - Ova postavka predstavlja broj bodova koliko nosi trenutno pitanje ako se točno na njega odgovori.
- Općenita povratna informacija - Ova je informacija koju student dobiva nakon što odgovori na postavljeno pitanje.
- Slučajni raspored odgovora - Ova opcija za svaki pokušaj rješavanja navedenog pitanja izmješa redoslijed odgovora.

2.2. Postavke - Odgovori

U sekciji Odgovori moguće je urediti sljedeće postavke:

- Pitanje - Omogućuje unos pitanja za uparivanje unutar glavnog pitanja. Potrebno je unijeti minimalno 2 pitanja za uparivanje.
- Odgovor - U ovo polje se upisuje odgovarajući odgovor uz postavljeno pitanje. Potrebno je unijeti barem 3 odgovora. Dodatne netočne odgovore moguće je unijeti dodavanjem samo odgovora bez dodovanja novih pitanja.

2.3. Postavke - Ostalo

Za ovu vrstu pitanja mogu se koristiti i sljedeće postavke:

- Kombinirana povratna informacija
- Postavke za višestruke pokušaja rješavanja

- Kombinirana povratna informacija - Omogućuje postavljanje sveukupne povratne informacije za točne odgovore, djelomično točne odgovore i netočne odgovore za sve studente. Ova mogućnost posebice je korisna za pitanja s više mogućih odgovora. Dakle, pored povratne informacije specifične za pojedini odgovor student ispod te informacije može dobiti i dodatnu povratnu informaciju na temelju točnosti odgovora.

- Postavke za višestruke pokušaje rješavanja - Omogućuje umanjivanje ostvarenih bodova ukoliko se pitanje iznova rješava. To se odnosi se samo za to pitanje kad se koristi u kvizu pomoću adaptivnog moda - odnosno, gdje je studentu dopušteno više pokušaja po pitanju čak i unutar istog pokušaja u testu. Ako je faktor kazne viši od 0, tada student gubi taj udio maksimalne ocjene nakon svakog uzastopnog pokušaja. Na primjer, ako je zadana ocjena za pitanje 10, a faktor kazne iznosi 0.2 (20%), zatim za svaki sljedeći pokušaj nakon početnog puta će nastati kazna od 0,2 x 10 = 2 boda.

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

- Slike koje se koriste u ovom pitanju ne smiju biti postavljene kao minijatura.
- Veličinu slika postavite ručno u postavkama slike na kartici Izgled.