Title: Dodavanje pitanja u test
Course: Napredni rad u sustavu Merlin - Pitanja i testovi > Section: Pitanja u testu

1. Uvod

Nakon uređivanja postavki testa odabirom akcije Spremi i prikaži otvara se prozor s kratkim informacijama o testu. Ako je test tek izrađen, prikazati će se informacija da Nijedno pitanje nije dodatno za sada u test.

Odabirom akcije Uredi test otvara se prozor za dodavanje pitanja u test.

2. Uređivanje testa

Otvaranjem sekcije Uređivanje testa moguće je podesiti sljedeće postavke:

- Najviša ocjena - Ovo je ocjena koju studenti mogu dobiti za cjelokupni test.
- Izmješaj redoslijed pitanja - Ako je ova opcija uključena, svaki puta kad student počne rješavati test, poredak pitanja u testu bit će slučajno odabran. Na taj način je studentima otežano dijeljenje odgovora kao i rasprava o određenom pitanju.
- Repaginiraj - Ova opcija omogućuje da se uredi broj pitanja po stranici.
- Odaberi više pitanja - ovo dugme omogućava brisanje svih pitanja odjednom ili samo pojedinačno označenih pitanja

- Dodaj - Moguće je dodati novo pitanje (otvara se prozor za izradu novog pitanja), dodaj pitanje iz baze pitanja (odabir već pohranjenog pitanja), pitanje slučajnim odabirom (dodaje se mogućnost da sustav slučajnim odabirom iz određene kategorije ili potkategorije odabire pitanje u test).

U svakome se testu mogu kombinirati različite kategorije pitanja. Svako pitanje nosi određeni broj bodova koje nastavnik odredi. Za ocjenjivanje se vrši skaliranje bodova (povezivanje bodova s ocjenama). Pomoću strelica povuci i ispusti (drag&drop) moguće je promijeniti raspored pojavljivanja pitanja u testu.

Nakon što su postavljena pitanja koja će test sadržavati, potrebno je odrediti broj bodova koje pojedino pitanje nositi jer se ne mora slagati s bodovima koji su predefinirani, već mogu ovisiti o pojedinomu testu. Ukupna ocjena određuje se u postotku ostvarenih bodova od maksimalnoga broja bodova. U svakom trenutku nastavnik može promijeniti ocjenu ili bodove koje je sustav dodijelio nekom korisniku u testu.

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

- Višestruki odabir s jednim točnim odgovorom lako je prepoznati po izbornom dugmetu (radio button) pored svakog odgovora.
- Višestruki odabir s više točnih odgovora prepoznaje se po okviru koji je moguće označiti pored svakog odgovora (check box).
- Sustav ne daje informaciju koliko je točnih odgovora u pojedinom pitanju. Ako nastavnik želi dati takvu informaciju studentu potrebno ju je upisati u sadržaju pitanja.
  - kod jednog točnog odgovora moguće je odabrati samo jedan odgovor
  - kod više točnih odgovora sustav ispisuje poruku da je moguće odabrati više odgovora, a student može označiti sve ponuđene odgovore.