Title: Uvodna lekcija
Course: Napredni rad u sustavu Merlin - Pitanja i testovi > Section: Baza pitanja

Unutar ove lekcije sazanti ćete kako kreirati pitanja potrebna za testove.

1. Blok Administracija

Test je aktivnost u sustavu Merlin koja se dodaje pomoću poveznice Dodaj aktivnost ili resurs dok se pitanja za testove izrađuju zasebno u bloku Administracija. Unutar ovog bloka nalazi se poveznica Baza pitanja u kojoj nastavnik može izraditi pitanja, organizirati pitanja u kategorije te uvoziti i izvoziti pitanja.

2. Baza Pitanja

Baza pitanja omogućava nastavnicima izradu, pregled te uređivanje pojedinog pitanja.

Nastavnici mogu organizirati pitanja u kategorije. Svaki kolegij ima unaprijed zadanu osnovnu polaznu kategoriju. Preporuka je izraditi vlastite kategorije i organizirati pitanja u te kategorije.
Na taj način nastavnici će moći lakše pronaći željena pitanja te olakšati postupak odabira nasumičnih pitanja.

Kategorije se odabiru iz padajućeg izbornika. Prvo se prikazuju postojeća pitanja iz trenutno odabarane kategorije.
Moguće je odabrati da se prikaže i tekst pitanja u popisu pitanja, pitanja iz potkategorije te stara pitanja.

3. Kategorije

Za dodavanje nove kategorije ili izmjenu postojeće unutar bloka Administracija odaberite Baza Pitanja -> Kategorije. Kategorije je moguće hijerarhijski organizirati, tako da odabere koja kategorija će biti nadređena.

Pitanja iz jedne kategorije mogu se prebaciti u neku drugu kategoriju tako da se najprije označe, u padajućem se izborniku odabere željena kategorija, a zatim dugme Premjesti u >>

Preporuka: Organizirajte pitanja po tematskim kategorijama i po težini.