Title: Prenesi i postavi markere
Course: Napredni rad u sustavu Merlin - Pitanja i testovi > Section: Vrste pitanja

1. Uvod

Ikona | Naziv
 | Prenesi i postavi markere

Ovo je pitanje vrlo slično pitanju Prenesi i postavi na sliku s tom razlikom što kod ove vrste pitanja student nema vidljive zone na koje je potrebno postaviti objekte već ih može postaviti na bilo koju poziciju na slici. Time je studentima otežano pogađanje ispravnog odgovora te se od studenata traži razmišljanje i odlučivanje. Objekti koji se prenose u ovom pitanju nazivaju se markeri.

2.1. Postavke - Općenito

U bloku Općenito moguće je podesiti sljedeće postavke:
- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - U polje tekst pitanja upisuje pitanje koje će studenti vidjeti.
- Broj bodova - Ova postavka predstavlja broj bodova koliko nosi trenutno pitanje ako se točno na njega odgovori.
- Općenita povratna informacija - Ova je informacija koju student dobiva nakon što odgovori na postavljeno pitanje.
- Istakni zone za postavljanje koje nisu bile točno označene markerima - označavanjem ove opcije studentima se nakon rješavanja prikazuje povratna informacija koji markeri nisu bili ispravno postavljeni i područje u kojem su trebali biti postavljeni.

2.2. Postavke - Pregled

U bloku Pregled postavlja se pozadinska slike na koju će studenti postavljati objekte.
Odabirom dugmeta Odaberi datoteku te odabirom potrebne datoteke iz kolegija ili sa računala postavlja se pozadinska slika.

2.3. Postavke - Markeri

U bloku Markeri moguće je podesiti sljedeće postavke:

- Marker –  U ovo polje upisuje se naziv markera.
- Broj – Ovaj padajući izbornik omogućuje odabir broja mogućih postavljanja markera na sliku. Broj 1 označava mogućnost da se marker može postaviti na sliku samo jedanput, broj 2 da se može postaviti dva puta itd. Ako je postavljena mogućnost Neograničeno student može isti marker upotrijebiti više puta.
Redoslijed ponuđenih markera moguće je izmiješati. Broj ponavljanja veći od 1 otežava odgovaranje na ovo pitanje jer student mora odlučiti koliko će puta upotrijebiti pojedini marker.
- Dodatnih praznih odgovora: 3 – Kada je potrebno upisati više od 6 pojmova odabirom ovog dugmeta dodaju se po 3 nova pojma (ukupan broj nije ograničen).

2.4. Postavke - Zone za posatvljanje

U bloku Zone za postavljanje moguće je podesiti sljedeće postavke:

- Oblik – oblik zone oko markera (krug, poligon, pravokutnik) predstavlja područje u kojem student može postaviti marker da mu se prizna ispravan odgovor. Veličina oblika se određuju redoslijedom kako su navedeni u popisu.
- Koordinate – polje za upisivanje koordinata odabranog oblika markera. Koordinate se određuju pomoću milimetarskog papira na koji je pozadinska slika postavljena. Koordinata na X osi se računa od lijevog ruba papira, dok se koordinata na Y osi računa od gornjeg lijevog ruba papira. Mali kvadrat predstavlja 10 jedinica, a veliki 100 jedinica.
- Marker – Iz padajućeg izbornika odabire se odgovarajući marker za pojedinu zonu.

Primjer na slici prikazuje nekoliko zapisa koordinata točaka.

Koordinate točaka su sljedeće: A (40,30), B (100,100) i C (180,120).
Za različite oblike zona (polja) koordinate se upisuju u sljedećem obliku:

- Krug x,y;r
  - x,y predstavljaju x,y koordinate središta kruga
  - r je polumjer kruga
- Poligon x1,y1;x2,y2;x3,y3;…
  - x1,y1 su koordinate prvog vrha, x2,y2 su koordinate drugog vrha, itd.;
  - potrebno je odabrati barem 3 točke
- Pravokutnik x,y;w,h
  - x i y su koordinate gornjeg lijevog kuta pravokutnika
  - w i h su širina i visina pravokutnika
  - od točke (x,y) pravokutnik se označava u desno i prema dolje

Prikaz zona na postavljenoj slici:

2.5. Postavke - Ostalo

Za ovu vrstu pitanja mogu se koristiti i sljedeće postavke:

- Kombinirana povratna informacija
- Postavke za višestruke pokušaja rješavanja

- Kombinirana povratna informacija - Omogućuje postavljanje sveukupne povratne informacije za točne odgovore, djelomično točne odgovore i netočne odgovore za sve studente. Ova mogućnost posebice je korisna za pitanja s više mogućih odgovora. Dakle, pored povratne informacije specifične za pojedini odgovor student ispod te informacije može dobiti i dodatnu povratnu informaciju na temelju točnosti odgovora.

- Postavke za višestruke pokušaje rješavanja - Omogućuje umanjivanje ostvarenih bodova ukoliko se pitanje iznova riješava. To se odnosi se samo za to pitanje kad se koristi u testu pomoću adaptivnog moda - odnosno, gdje je studentu dopušteno više pokušaja po pitanju čak i unutar istog pokušaja u testu. Ako je faktor kazne viši od 0, tada student gubi taj udio maksimalne ocjene nakon svakog uzastopnog pokušaja. Na primjer, ako je zadana ocjena za pitanje 10, a faktor kazne iznosi 0.2 (20%), zatim za svaki sljedeći pokušaj nakon početnog puta će nastati kazna od 0,2 x 10 = 2 boda.

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

...