Title: Primjeri testova
Course: Napredni rad u sustavu Merlin - Pitanja i testovi > Section: Primjeri testova

Primjer 1: Test za ocjenu

Kod testova za ocjenu potrebno je pažljivo odrediti potrebne postavke. U nastavku donosimo na što trebate obratiti pažnju prilikom izrade ovih testova.

1. Odredite decimalna mjesta u ocjeni pojedinog pitanja i ukupnog testa.

2. Broj pokušaja rješavanja testova za ocjenu najčešće se postavlja na 1, a tek po potrebi se ova postavka mijenja i postavlja na veću vrijednost. Da bi smanjili mogućnost prepisivanja, a i da bi studentima omogućili bolji pregled pitanja postavite da se na stranici prikazuje 1 do 3 pitanja.

3. U izborniku Karakteristike pitanja potrebno je odabrati Povratna informacija nakon predaje testa. Nadogradnja pokušaja rješavanja i pregled svih pitanja trebaju biti postavljeni na Ne.

4. Ovisno kada želite studentima dopustiti uvid u povratne informacije o uspješnosti rješavanja testa označite željeni stupac i mogućnosti unutar njega.

5. Kako bi smanjili mogućnost prepisivanja odredite vremenski rok u kojem je test dostupan, zatim vrijeme rješavanja testa. Preporuka je da test bude dostupan tek nešto više od vremena potrebnog za rješavanja, ali nedovoljno da riješe dva testa.

Nakon isteka vremena test se može automatski spremiti ako je odabrana ta mogućnost. Preporuča se uključiti razdoblje nakon predaje testa i dati studentima minutu-dvije da sami predaju testa. U tom razdoblju nemaju više pristup pitanjima već samo dugemta za predaju testa.

Primjer 2: Adaptivni test s kaznenim bodovima

Kod adaptivnog testa studentima je omogućeno više puta odgovarati na isto pitanje pa se stoga ova vrsta testa upotrebljava za samoprocjenu znanja. Ne zaboravite u ovom testu uključiti kaznene bodove!

1. U ovom slučaju broj pokušaja rješavanja testa može biti veći od 1 s obzirom da test nije za ocjenu. U tom je slučaju potrebno odrediti na koji će se način studentima računati ukupna ocjena iz više pokušaja rješavanja testa.

2. U izborniku Karakteristike pitanje odaberite Adaptivni test.

Primjer 3: Interaktivni test sa savjetima

Interaktivni oblik rješavanja testa omogućava prikaz savjeta koje nastavnik upisuje u postavkama pojedinog pitanja.