Title: Točno/Netočno
Course: Napredni rad u sustavu Merlin - Pitanja i testovi > Section: Vrste pitanja

1. Uvod

Ikona | Naziv
 | Točno/Netočno

Kod ove vrste pitanja studentu su ponuđena samo dva odgovora na postavljeno pitanje: Točno ili Netočno. Sadržaj pitanja može biti opisnog karaktera, a može uključivati sliku i/ili html kod.

Postoji mogućnost dodavanja povratne informacije koja će se prikazati studentu ako odabere jedan ili drugi odgovor.

2.1. Postavke - Općenito

U sekciji Općenito moguće je urediti sljedeće postavke:
- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - U polje tekst pitanja upisuje pitanje koje će studenti vidjeti.
- Broj bodova - Ova postavka predstavlja broj bodova koliko nosi trenutno pitanje ako se točno na njega odgovori.

- Općenita povratna informacija - Studentu se može prikazati sveukupna povratna informacija nakon što student odgovori na pitanje. Ova informacija se prikazuje ispod povratne informacije vezane uz konkretan odgovor.

- Ispravan odgovor - Ovdje je potrebno označiti što je ispravan odgovor na postavljeno pitanje.

- Povratna informacija za odgovor- Ovdje se postavlja specifična povratna informacija vezana uz ispravan i uz neispravan odgovor.

2.2. Postavke - Ostalo

- Kod pitanja Točno/Netočno kazneni bodovi su odmah postavljeni na najveću vrijednost i ne može se mijenjati. Ako student pogrešno odgovori na pitanje automatski zna točan odgovor.

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

- Ovo se pitanje piše u obliku izjavne rečenice na koju studenti mogu odogovoriti izrazima Točno ili Netočno. Upitne rečenice ne koriste se u ovom pitanju.