Title: Prenesi i postavi u tekst
Course: Napredni rad u sustavu Merlin - Pitanja i testovi > Section: Vrste pitanja

1. Uvod

Ikona | Naziv
 | Prenesi i postavi u tekst

Kod ove vrste pitanja studentima je prikazan tekst s praznim poljima u koje trebaju postaviti ispravne riječi (navedene ispod teksta) metodom Povuci i ispusti.
Odgovori koji se postavljaju su u tekstualnom obliku.

2.1. Postavke - Općenito

U bloku Općenito moguće je podesiti sljedeće postavke:
- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - U polje tekst pitanja upisuje pitanje koje će studenti vidjeti.
- Broj bodova - Ova postavka predstavlja broj bodova koliko nosi trenutno pitanje ako se točno na njega odgovori.
- Općenita povratna informacija - Ova je informacija koju student dobiva nakon što odgovori na postavljeno pitanje.

2.2. Postavke - Ponuđeni odgovori

U bloku Ponuđeni odgovori moguće je podesiti sljedeće postavke:

- Izmiješati redoslijed odgovora? – odabirom ove mogućnosti svaki će se put, prilikom prikaza pitanja u testu, redoslijed ponuđenih pojmova izmiješati.
- Odgovor - u ovo polje se upisuju odgovori koji će biti ponuđeni studentima. Sustav prepoznaje ispravne odgovore po njihovom redoslijedu upisa. Prvo se upisuju svi točni odgovori jedan ispod drugog za svaku skupinu (na slici Zagreb i Pariz), a nakon toga netočni.
- Skupina – kako bi studentima otežali rješavanje pitanja, preporuča se postaviti sve odgovore u skupinu 1. Time se svaki ponuđeni odgovor može postaviti na bilo koje mjesto u pitanju. Ako se odgovori podjele, kao u primjeru, na dvije skupine, svi odgovori označeni brojem 1 bit će bijele boje, odgovori označeni brojem 2 plave boje, itd. Tada se bilo koji odgovor iz skupine 1 može postaviti na prvo polje, a bilo koji odgovor iz skupine 2 na drugo polje u pitanju.
- Neograničeno – student može isti odgovor upotrijebiti više puta u pitanju.

Ako je potrebno upisati više od 6 pojmova odabirom dugmeta Dodatnih praznih odgovora: 3 dodaju se po 3 nova pojma (ukupan broj nije ograničen).

2.3. Postavke - Ostalo

Za ovu vrstu pitanja mogu se koristiti i sljedeće postavke:

- Kombinirana povratna informacija
- Postavke za višestruke pokušaja rješavanja

- Kombinirana povratna informacija - Omogućuje postavljanje sveukupne povratne informacije za točne odgovore, djelomično točne odgovore i netočne odgovore za sve studente. Ova mogućnost posebice je korisna za pitanja s više mogućih odgovora. Dakle, pored povratne informacije specifične za pojedini odgovor student ispod te informacije može dobiti i dodatnu povratnu informaciju na temelju točnosti odgovora.

- Postavke za višestruke pokušaje rješavanja - Omogućuje umanjivanje ostvarenih bodova ukoliko se pitanje iznova riješava. To se odnosi se samo za to pitanje kad se koristi u testu pomoću adaptivnog moda - odnosno, gdje je studentu dopušteno više pokušaja po pitanju čak i unutar istog pokušaja u testu. Ako je faktor kazne viši od 0, tada student gubi taj udio maksimalne ocjene nakon svakog uzastopnog pokušaja. Na primjer, ako je zadana ocjena za pitanje 10, a faktor kazne iznosi 0.2 (20%), zatim za svaki sljedeći pokušaj nakon početnog puta će nastati kazna od 0,2 x 10 = 2 boda.

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

- Ako postavite odgovore u različite skupine, okviri odgovora za svaku skupinu bit će u različitoj boji i olakšati studentima ispravno povezivanje. Ako su svi pojmovi u istoj skupini, tada su i okviri u istoj boji te je studentu teže ispravno postaviti pojmove u tekst.