Title: Višestruki odabir
Course: Napredni rad u sustavu Merlin - Pitanja i testovi > Section: Vrste pitanja

1. Uvod

Ikona | Naziv
 | Višestruki odabir

Pitanja s višestrukim odabirom omogućavaju odabir:

- jednog ili
- više točnih odgovora.

- Pitanja s jednim točnim odgovorom - Ova vrsta pitanja omogućava odabir samo jednog odgovora između više ponuđenih odgovora. Točan odgovor mora imati dodijeljenu ocjenu 100, dok za netočne odgovore nije nužno odabrati broj bodova.

- Pitanja s više točnih odgovora - Ova vrsta pitanja može imati više točnih odgovora. Zbroj bodova za točne odgovore mora iznositi 100. Netočnim odgovorima potrebno je dodijeliti negativne bodove kako bi se spriječilo da student odabere sve odgovore i ipak ostvari najveći broj bodova.

2.1. Postavke - Općenito

U sekciji Općenito moguće je urediti sljedeće postavke:
- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - Upisuje se tekst pitanja koji će studentima biti vidljiv u testu.
- Broj bodova - Određuje težinu pitanja, a odnosi se na najveći broj bodova koji student može ostvariti na pojedinom pitanju.

- Općenita povratna informacija - Ovo je informacija koju student dobije neovisno o tome je li odgovorio ispravno ili ne na postavljeno pitanje.
- Više točnih odgovora - Odabirom iz padajućeg izbornika nastavnik određuje hoće li biti samo jedan točan odgovor ili više njih. Ako se odabere Ne bit će omogućen samo jedan točan odgovor. Kod odabira mogućnosti Da može postojati više točnih odgovora.
- Izmiješati redoslijed odgovora - Uključivanjem ove mogućnosti svaki put kada se ovo pitanje pojavi u testu sustav će izmiješati redoslijed kojim se prikazuju potencijalni odgovori. Ova se postavka može dodatno uključiti i u postavkama pojedinog testa.
- Numeriranje odgovora - Odgovori mogu biti prikazani u obliku pobrojanih (brojevne oznake) ili neprobojanih (slovne oznake) lista.

2.2. Postavke - Odgovori

U sekciji Odgovori moguće je urediti sljedeće postavke:

- Odgovor - Svaki se odgovor upisuje zasebno.
- Ocjena - Za sve ponuđene odgovore treba upisati postotak ocjene koju odgovor nosi. Kada postoji samo jedan točan odgovor, uz taj odgovor treba postaviti ocjenu 100%. Kod više točnih odgovora svaki točan odgovor nosi određeni postotak ukupne ocjene, a njihov ukupni zbroj mora biti 100%. U slučaju više točnih odgovora netočnim odgovorima potrebno je dodijeliti negativne ocjene (postotke) kako se ne bi dogodilo da student označi sve odgovore i ostvari najveći broj bodova.
- Povratna informacija - Upisuje se povratna informacija uz svaki odgovor.

2.3. Postavke - Ostalo

Za ovu vrstu pitanja mogu se koristiti i sljedeće postavke:

- Kombinirana povratna informacija
- Postavke za višestruke pokušaje rješavanja

- Kombinirana povratna informacija - Omogućuje postavljanje sveukupne povratne informacije za točne odgovore, djelomično točne odgovore i netočne odgovore za sve studente. Ova mogućnost posebice je korisna za pitanja s više mogućih odgovora. Dakle, pored povratne informacije specifične za pojedini odgovor student ispod te informacije može dobiti i dodatnu povratnu informaciju na temelju točnosti odgovora.

- Postavke za višestruke pokušaje rješavanja - Ova postavka omogućava umanjivanje ostvarenih bodova kod ponovnog rješavanja pitanja. To se odnosi samo za adaptivnog oblik testa, odnosno, gdje je studentu dopušteno više pokušaja rješavanja istog pitanja. Ako je kazneni bod veći od 0, tada student gubi taj udio maksimalne ocjene nakon svakog uzastopnog pokušaja. Na primjer, ako je zadana ocjena za pitanje 10, a faktor kazne iznosi 0.2 (20%), zatim za svaki sljedeći pokušaj nakon početnog puta će nastati kazna od 0,2 x 10 = 2 boda.

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

- Višestruki odabir s jednim točnim odgovorom lako je prepoznati po izbornom dugmetu (radio button) pored svakog odgovora.
- Višestruki odabir s više točnih odgovora prepoznaje se po okviru koji je moguće označiti pored svakog odgovora (check box).
- Sustav ne daje informaciju koliko je točnih odgovora u pojedinom pitanju. Ako nastavnik želi dati takvu informaciju studentu potrebno ju je upisati u sadržaju pitanja. Pitanja trebaju biti formulirana jednoznačno, a u odgovorima se ne smiju miješati različite vrste odgovora.
  - kod jednog točnog odgovora moguće je odabrati samo jedan odgovor
  - kod više točnih odgovora sustav ispisuje poruku da je moguće odabrati više odgovora, a student može označiti sve ponuđene odgovore.

Primjer pogrešno oblikovanog pitanja:

Jabuka je:

  - voće
  - zelene boje
  - povrće
  - plave boje