Title: Brojčano pitanje
Course: Napredni rad u sustavu Merlin - Pitanja i testovi > Section: Vrste pitanja

1. Uvod

Ikona | Naziv
 | Brojčano pitanje

Ova vrsta pitanja slična je pitanju Kratki odgovor. Razlika je u tome što Brojčano pitanje dozvoljava samo upis brojčanog odgovora.

Nastavnik može omogućiti više odgovora koje će smatrati ispravnim pa i prihvatlju pogrešku ako želi. Npr. ako je točan odgovor 30 te ukoliko postavimo dozvoljeno odstupanje 5 tada svaki broj između 25 i 35 biti će prihvaćen kao točan.

Za sve ponuđene odgovore treba upisati postotak ocjene koju odgovor nosi a moguće je upisati i povrtanu informaciju studentu za svaki odgovor.

2.1. Postavke - Općenito

U sekciji Općenito moguće je urediti sljedeće postavke:

- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - U polje tekst pitanja upisuje pitanje koje će studenti vidjeti.
- Broj bodova - Ova postavka predstavlja broj ostvarenih bodova ako se točno odgovori na pitanje.
- Općenite povratne informacije - Studentu se može prikazati sveukupna povratna informacija nakon što odgovori na pitanje. Ova informacija se prikazuje ispod povratne informacije vezane uz konkretan odgovor.

2.2. Postavke - Odgovori

U sekciji Odgovor moguće je podesiti sljedeće postavke:

- Odgovor - Unutar ove postavke upisuje se točna brojčana vrijednost.
- Pogreška - Upis tolerirane Pogreške tj. koliko je moguće odstupanje od točnog odgovora.
- Ocjena - Odabir postotka ocjene koji taj odgovor nosi.

2.3. Postavke - Mjerne jedinice

Za brojčano pitanje moguće je podesiti prikaz i način izračuna mjernih jedinica.

- Mjerne jedinice - Omogućuje odabir načina ocjenjivanja odgovora. Moguće su tri opcije: (1) Samo će brojčani odgovori biti ocjenjeni, (2) Mjerna jedinica nije obavezna. Ako se ipak unese, poslužiti će da se brojčani odgovor preračuna u onaj upisan kod prve mjerne jedinice. (3) Ocjenjuju se i brojčani odgovor i mjerna jedinica.
- Kazneni bodovi za mjernu jedinicu - Postavljaju se u slučaju ako je upisana nepoznata mjerna jedinica u polje za jedinicu ili ako je mjerna jedinica upisana u polje za brojčani dio odgovora. Kazneni se bodovi primjenjuju ako je: nepoznata mjerna jedinica upisana u polje za jedinicu ili mjerna jedinica upisana u polje za brojčani dio odgovora.
- Oblik unosa mjerne jedinice i Mjesto jedinice - Određuje način unosa mjerne jedinice u odgovoru i na kojem mjestu će se nalaziti ispred ili iza brojke.
- Jedinice - U polje jedinice, moguće je upisati više različitih mjernih jedinica koje se mogu priznati kao točne. Na primjer, ako se u odgovoru unese jedinica "cm" prihvatit će se odgovori "15 cm" ili "15" kao točni. Može se odrediti i množitelj. Dakle, ako je primarni odgovor 5500 u jedinici W, tada se može dodati i jedinica kW s množiteljem od 0.001. To znači da su odgovori "5500", "5500W" ili "5,5 kW" će biti označeni kao točni. Prihvatljivo odstupanje također se može pomnožiti, pa će tako odstupanje od 100W postati odstupanje od 0.1kW.

2.4. Postavke - Ostalo

- Postavke za višestruke pokušaje rješavanja omogućuje umanjivanje ostvarenih bodova ukoliko se pitanje iznova riješava.To se odnosi se samo za to pitanje kad se koristi u testu pomoću adaptivnog moda - odnosno, gdje je studentu dopušteno više pokušaja po pitanju čak i unutar istog pokušaja u testu. Ako je faktor kazne viši od 0, tada student gubi taj udio maksimalne ocjene nakon svakog uzastopnog pokušaja. Na primjer, ako je zadana ocjena za pitanje 10, a faktor kazne iznosi 0.2 (20%), zatim za svaki sljedeći pokušaj nakon početnog puta će nastati kazna od 0,2 x 10 = 2 boda.

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

- Ako je omogućen upis rezultata u različitim mjernim jedinicama potrebno je upisati množitelje osnovne (zadane) mjerne jedinice:
  - ako se upisuje rezultat u većoj mjernoj jedinici rezultat je potrebno podijeliti s određenim brojem
  - ako se upisuje rezultat u manjoj mjernoj jedinici rezultat je potrebno pomnožiti određenim brojem.

Primjer:

Rezultat je potrebno izračunati u kilogramima (kg). Za upisani rezultat:

- u gramima: sustav treba upisani rezultat pomnožiti s 0.001 ili 1/1000. (5g=0-005 kg)
- u tonama: sustav treba upisani rezultat pomnožiti s 1000. (5 t = 5000 kg)