Title: Umetanje riječi (Gapfill)
Course: Napredni rad u sustavu Merlin - Pitanja i testovi > Section: Vrste pitanja

Uvod

Ikona | Naziv
 | Umetanje riječi (Gapfill)

Vrsta pitanja Umetanje riječi (Gapfill) slična je Cloze vrsti pitanja, ali s jednostavnijom sintaksom izrade pitanja. Pitanje može biti postavljeno u obliku teksta s praznim poljima, a u pitanje je moguće umetnuti i tablicu.

Tri su moguća načina prikaza odgovora:

- upisivanje pojma u prazno polje

- odabir pojma iz padajućeg izbornika

- postavljanje pojma na odgovarajuće mjesto („Prenesi i postavi“)

Postavke - Općenito

U sekciji Općenito moguće je urediti sljedeće postavke:

- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - U polje tekst pitanja upisuje pitanje koje će studenti vidjeti.
U tekstu pitanja točni pojmovi upisuju se unutar znakova delimitera (npr. uglate zagrade []). Primjer: „Glavni grad Italije je [Rim], Njemačke [Berlin], a Austrije [Beč]“. Na mjestu upisanog pojma unutar uglatih zagrada korisniku će se prikazati prazno polje ili padajući izbornik (ovisno o tome koja je mogućnost prikaza odgovora odabrana u postavkama pitanja u polju Prikaži odgovore).
Kada se u pitanju nalazi tablica, sve tražene pojmove moguće je upisati unutar uglatih zagrada odvojeno logičkim operatorom ILI (|) te isto ponoviti kroz sve ćelije odgovarajućega stupca. Na taj način korisnik prilikom rješavanja pitanja pojmove može umetnuti u odgovarajući stupac nasumičnim redoslijedom.
- Postavke praznina - odabirom dugmeta moguće je upisati povratnu informaciju za točan odnosno netočan odgovor.
- Distraktori - u ovo polje moguće je upisati dodatne netočne pojmove kako bi korisniku bilo otežano pronalaženje točnih odgovora. Netočni pojmovi upisuju se odvojeni zarezom, a mogu se primijeniti kod prikaza odgovora u padajućem izborniku ili postavljanje pojma na odgovarajuće mjesto („Prenesi i postavi“).
- Općenite povratne informacije - Studentu se može prikazati sveukupna povratna informacija nakon što odgovori na pitanje. Ova informacija se prikazuje ispod povratne informacije vezane uz konkretan odgovor.