Title: Crtanje po slici
Course: Napredni rad u sustavu Merlin - Pitanja i testovi > Section: Vrste pitanja

1. Uvod

Ikona | Naziv
 | Crtanje po slici

Kod ovog se pitanja od studenta traži da nacrta odgovor na prikazanoj slici. Sliku po kojoj student crta postavlja nastavnik u postavkama pitanja.

Primjer ovog pitanja je crtanje dijagrama prema definiranim točkama na koordinatnom sustavu, a sam koordinatni sustav je prethodno postavio nastavnik u obliku slike. Nastavnik na postavljenoj slici crta ispravan odgovor s kojim će sustav uspoređivati ono što student nacrta. O postotku preklapanja ta dva crteža ovisit će ocjena koju će student dobiti.

2.1. Postavke - Općenito

U sekciji Općenito moguće je urediti sljedeće postavke:
- Kategorija - Ako je nastavnik izradio kategoriju, moguće je odabrati željenu kategoriju unutar koje će se spremiti pitanje. U slučaju da se ne odabere neka druga kategorija, pitanje će se spremiti pod zadanu kategoriju.
- Naziv pitanja - U ovo polje upisuje se naziv pitanja koji će biti vidljiv samo nastavnicima.
- Tekst pitanja - U polje tekst pitanja upisuje pitanje koje će studenti vidjeti.
- Broj bodova - Ova postavka predstavlja broj bodova koliko nosi trenutno pitanje ako se točno na njega odgovori.
- Općenita povratna informacija - Ova je informacija koju student dobiva nakon što odgovori na postavljeno pitanje.

2.2. Postavke - Pozadinska slika

Sekcija Pozadinska slika omogućava postavljanje slike na sustav na kojoj će student nacrtati postavljeni zadatak. Vrste datoteka koje se mogu postaviti na sustav su .png, .jpg i .gif. Odabirom akcije Odaberi datoteku nastavnik može preuzeti sliku iz kolegija ili sa računala.

2.3. Postavke - Crtanje

U sekciji Crtanje crta se ispravno rjšenje zadataka. Postavke u ovom bloku su sljedeće:

- Veličina olovke (piksela) - Postavlja se debljina olovke za crtanje na željeni broj piksela.
- Donja granica za točne odgovore - Omogućuje postavljanje donje granice za točan odgovor. Ako je donja granica postavljena na 30, svi odgovori koji imaju postotak točnosti iznad 30% sustav prepoznaje kao točne, a sve odgovore ispod 30% kao djelomično točne. Odgovori sa 0% preklapanja su netočni.
- Crtanje odgovora - Ovdje nastavnik iscrtava točan odgovor.

2.4. Postavke - Ostalo

Za pitanje moguće je podesiti Postavke za višestruke pokušaja rješavanja

- Postavke za višestruke pokušaje rješavanja - Omogućuje umanjivanje ostvarenih bodova ukoliko se pitanje iznova riješava. To se odnosi se samo za to pitanje kad se koristi u testu pomoću adaptivnog moda - odnosno, gdje je studentu dopušteno više pokušaja po pitanju čak i unutar istog pokušaja u testu. Ako je faktor kazne viši od 0, tada student gubi taj udio maksimalne ocjene nakon svakog uzastopnog pokušaja. Na primjer, ako je zadana ocjena za pitanje 10, a faktor kazne iznosi 0.2 (20%), zatim za svaki sljedeći pokušaj nakon početnog puta će nastati kazna od 0,2 x 10 = 2 boda.

3. Korisni savjeti

- Naziv pitanja treba dati infomacije o sadržaju pitanja kako bi nastavniku olakšao pretraživanje i pregledavanje baze pitanja.
- Broj bodova može se promijeniti prilikom dodavanja pitanja u pojedinom testu.

- S obzirom da je studentu teško mišem nacrtati sliku identičnu onoj koju je nacrtao nastavnik ovo se pitanje preporuča ocijeniti ručno, a studente upozoriti na to.