Title: Informacije o tečaju
Course: Napredni rad u sustavu Merlin - Pitanja i testovi > Section: Zajednički prostor

Kome je tečaj namjenjen?

Testovi su jedna od najčešće korištenih aktivnosti u sustavima za udaljeno učenje koji se mogu koristiti za provjeru ili samoprovjeru znanja.

Ovaj tečaj je namijenjen polaznicima (nastavnicima) koji žele nadopuniti svoja znanja izrade pitanja za testove te se upoznati s naprednim postavkama testova.

Tečaj je otvoren korisnicima sa AAI@EduHr elektroničkim identitetom.

Broj prijava: neograničen.

Trajanje upisa: neograničeno

Trajanje tečaja: neograničeno

Potrebna predznanja

Potrebno predznanje: Korištenje računala i upravljanje datotekama; osnove pisanja i obrade teksta. Neophodno je poznavanje osnova rada u sustavu za e-učenje Merlin.

Za korisnike koji se prvi put susreću s radom u sustavu Merlin dostupan je učionički, ali i on-line tečaj " Osnove rada u sustavu Merlin " , a kao nastavak ovog naprednog tečaja preporučamo " Napredni rad u sustavu Merlin - Administriranje korisnika ".

Dinamika i trajanje tečaja

Polaznici tečaju "Napredni rad u sustavu Merlin - Pitanja i testovi" mogu pristupati bez ograničenja. Kroz tečaj polaznici prolaze samostalno, a dinamiku svladavanja sadržaja tečaja određuje svaki polaznik za sebe.

Za sva pitanja tu je tim Centra za e-učenje: ceu_tecajevi@srce.hr.

Kako do potvrde?

Polaznici koji žele dobiti potvrdu o sudjelovanju u tečaju trebaju pregledati sav sadržaj tečaja (lekcije) te ispuniti završnu anketu koja postaje dostupna nakon što su pregledani svi sadržaji. Polaznicima su također dostupni testovi za ponavljanje znanja i zadaci za vježbu.

Potvrda će se nalaziti u posljednoj temi pod nazivom Došli smo do kraja! te se može spremiti u pdf oblik i ispisati po želji.

Polaznici koji ispune uvjete za potvrdu dobit će i značku Centra za e-učenje koju mogu postaviti u svojim profilima na različitim sustavima  i društvenim mrežama.

Kolegij za vježbe

Polaznici tečaja mogu praktične aktivnosti vježbati:

- Unutar vlastitog kolegija na sustavu Merlin ili
- Unutar testnog kolegija.

Za otvaranje testnog kolegija potrebno je ispuniti obrazac za otvaranje kolegija. U zahtjevu za otvaranje testnog kolegija podaci mogu biti proizvoljni, dakle ne trebaju odgovarati onima iz reda predavanja.